mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk hbs_lat mk mk mk mk sl mk mk mk mk mk mk mk mk en mk mk cs sl en sl mk mk hbs_cyr mk mk mk mk eo cs hbs_lat hbs_lat mk mk mk mk mk mk mk mk ru hbs_cyr mk mk mk mk mk mk ru uk mk mk mk uk en mk mk mk hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Словенечките демонстранти го објаснуваат антикорупциското велосипедско движење со песна · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Словенечките демонстранти го објаснуваат антикорупциското велосипедско движење со песна
Велосипедските демонстранти носат маски и ги почитуваат правилата за држење оддалеченост
Објавено на 25 мај 2020 11:54 GMT
Прочитај го овој напис на Italiano, Malagasy, русский, Español, English
Словенечки демонстранти на велосипеди меѓу кои и човек кој носи знамиња на кои пишува „Смрт на фашизмот“ и „Слобода на народот“. Фото: снимка од екранот од видеото од Бајк Штрајк на Јутјуб.
Информирајте се преку вонредните стории на „Глобал војсис“ за влијанието на КОВИД-19 во глобални рамки.
Една словенечка протестна песна, со блага мелодија некарактеристична за жанрот, стана вирален хит на Балканот.
Нејзините автори ја опишуваат песната како:
Protestna pesem proti korupciji, proti zlorabi moči, proti nasilju nad državljankami in državljani, proti nasilju nad demokracijo in različnostjo.
Протестна песна против корупцијата, против злоупотребата на моќ, против насилството против граѓанките и граѓаните, против насилството кое истовремено е насочено и против демократијата и против различностите.
Илјадници велосипедисти учествуваат на неделните протести на улиците на словенечката престолнина Љубљана и други градови против партијата која дојде на власт на 13 март 2020 г.
Песната „10.000 велосипеди во Љубљана“ од групата „Прешерне мисли“, има верзии на словенечки и англиски јазик, објавени на Јутјуб-каналот „Бајк Штрајк“ (Bajk Štrajk).
Владата на Република Словенија ја води контроверниот премиер Јанез Јанша, кој се има вратено на политичката сцена по минати шест месеци во затвор во 2014 година заради правосилна пресуда за примање поткуп.
Неговата Словенечка Демократска Партија е дел од неформалната мрежа на илиберални популистички и про-автократски партии предводена од унгарската владеачка партија Фидес на Виктор Орбан.
Владата на премиерот Јанша објави нов „закон против Короната“ на 30 април, декларирајќи дека негова цел е да го заштити здравјето на граѓаните и „да ја врати економијата во живот – особено градежништвото“.
Арно ама, во законот владата има прокриумчарено и низа мерки кои се во спротивност со заштита на животната околина, предизвикувајќи протест од еколошки организации.
Според БрдЛајф интернешнал, меѓународна алијанса чија цел е заштита на птиците:
This new law is so outlandish, it has been sent to Slovenia’s Constitutional court for review. Parts of it may be in direct violation of both the Slovene Constitution and the Aarhus convention.
Овој нов закон е толку забеган, што беше побарано мислење од Уставниот суд на Словенија. Негови делови може директно да го нарушуваат и Словенечкиот устав и Архуската конвенција.
Протестната песна исто така се буни против создавањето идеолошки поделби меѓу народот преку сеење раздор и нетрпеливост од страна на владеачката партија, што вклучува и промоција на говор на омраза од страна на медиумите поврзани со неа.
Nehajte nas deliti že na pol
Ta razdor vam služi le kot pretveza
Престанете да не делите на полoвина
Тој раздор ви служи како изговор
На 27 март „Репортери без граници“ и шест други организации кои се борат за слобода на медиумите предупредија дека словенечкиот истражувачки новинар Блаж Згага е цел на кампања на омраза поддржана од владата на социјалните мрежи и во медиумите.
Кампањата започнала откако Згага до властите во Љубљана поднел официјално барање за слободен пристап до информации од јавен карактер во врска со пандемијата Ковид-19.
Меѓународните и локални граѓански организации побараа од Европската Комисија  да стори сè што е во нејзина моќ за да ја гарантира безбедноста на Згага и да се погрижи дека словенечките власти со сета потребна сериозност ќе ги решат случаите на смртни закани и нападите врз новинарот.
Z maskami čez obraz
Treba reči, da dovolj je na glas.
Со маски на нашите лица
Треба да се каже гласно дека е доста (корупција).
Културен контекст и основи
Словенечката велосипедска протестна песна е верзија на песната „Девет милиони велосипеди“ (“Nine Million Bicycles”) напишана и продуцирана од Мајк Бат во 2005 година за грузиско-британската пејачка и кантавторка Кејти Мелуа.
Словенците исклучително се гордеат со нивното културно наследство, особено со јазикот и неговото изразување преку поезија и други видеови литература.
Името на групата „Прешерне мисли“ може да се преведе како „Храбри и добронамерни мисли“, а истовремено буди асоцијација со презимето на Франце Прешерн, почитуван поет од ХХ век чии дела се сметаат за европски класици, а некои од нив беа дел од наставата по литература низ цела бивша Југославија.
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани